open-index/open-wikipedia-markdown huggingface dataset:
Ավտոբուսային աթեիստական քարոզարշավ

thumb|300px|Աթեիստական գովազդով ավտոբուս
**Ավտոբուսային աթեիստական քարոզարշավ** (), հասարակական տրանսպորտում աթեիստական ուղղվածության գրությունների տեղադրումը Մեծ Բրիտանիայում և այլ երկրներում ի պատասխան ավետարանչական քարոզիչների քրիստոնեական գովազդի։

Աթեիստական այս քարոզարշավն սկսել է լրագրող և գրող Էրիան Շերինը 2008 թվականի հոկտեմբերի 21-ին Բրիտանական հումանիստական ասոցիացիայի (British Humanist Association) և Ռիչարդ Դոքինզի աջակցությամբ։ Կամապանիայի սկզբնական նպատակն էր հավաքել £5 500 Լոնդոնում 2009 թվականի սկզբում՝ չորս շաբաթվա ընթացքում 30 ավտոբուս գործարկելու համար, որոնց վրա ամրացված կլինի *«Ամենայն հավանականությամբ, աստված չկա։ Հերիք է անհանգստանալ, վայելեք կյանքը»* () կարգախոսը։

Սակայն հասարակության կողմից այդ ակցիայի համար նվիրատվությունը արդեն իսկ 2008 թվականի հոկտեմբերի 24-ի դրությամբ հասել էր £100 000, ոնչը օգնել է տարածել ավտոբուսային քարոզարշավը երկրի ողջ տարածքով մեկ։ Ակցիան սկսվել է 2009 թվականի հունվարի 6-ին, երբ Մեծ Բրիտանիայի ամբողջ տարածքով մեկ գործարկվել է կարգախոսով 800 ավտոբուս Դրանից բացի, նախատեսվում էր 1000 գովազդային վահանակ տեղադրել հանրաճանաչ աթեիստների մեջբերումներում Լոնդոնի մետրոյում, իսկ երկու մեծ LCD-էկրան տեղդրվել է Լոնդոնի Օքսֆորդյան հրապարակում.

Աթեիստական այս քարոզարշավը լայն աջակցություն է գտել այլ երկրներում, որի արդյունքում բազմաթիվ այլ երկրներում էլ էին անցկացվել աթեիստական գովազդային կամպանիաներ։

## Ծանոթագրություններ

## Արտաքին հղումներ

* Պաշտոնական կայք 
* Atheist Bus donation page
* The Next Stop donation page
* Canadian Atheist Bus Campaign 
* Bus Locations —British Humanist Association
* German Atheist Bus Campaign
* New Zealand Atheist Bus Campaign 

Կատեգորիա:Աթեիզմը զանգվածային մշակույթում
Կատեգորիա:Ավտոբուսային տրանսպորտը Մեծ Բրիտանիայում
Կատեգորիա:Գովազդային կամպանիաներ
Կատեգորիա:Աթեիզմը Մեծ Բրիտանիայում
Կատեգորիա:2008 Մեծ Բրիտանիայում
Կատեգորիա:Աթեիզմ
Ախալցխայի հայկական թատրոն

**Ախալցխայի հայկական թատրոն** (), առաջին ներկայացումները Ախալցխայում կազմակերպել է Միհրդատ Ամրիկյանը, 1860 թվականին, տեղի թատերասերների ուժերով։

## Պատմություն

1880 թվականին հյուրախաղերով հանդես է եկել Պետրոս Ադամյանը՝ Ստեփան Սաֆրազյանի, Ս. Հովվյանի և այլոց հետ։ 1906-1907 թվականներին թատերախումբը ղեկավարել է Նիկողայոս Հովհաննիսյանը։ 1909 թվականին այստեղ ելույթներ է ունեցել Սիրանույշը։ 1890-1910-ական թվականներին թատրոնի զարգացմանը նպաստել են թատերական գործիչներ Ս. Ազնավուրյանը. Խ. Թեխմիշճյանը և ուրիշներ։

Խորհրդային իշխանության տարիներին թատրոնում հանդես են եկել Լևոն Երամյանը, Հովհաննես Աբելյանը. Վահրամ Փափազյանը և ուրիշներ, ավելի հաճախ՝ Թբիլիսիի հայկական թատրոնը։ 1937 թվականից թատրոնը դարձել է պետական, գոյատևել մինչև 1941 թվականը (ղեկավար՝ Արտաշես Վրույր)։

## Բեմադրություններ

Բեմադրվել են՝ Պարոնյանի «Մեծապատիվ մուրացկաններ», Սունդուկյանի «Պեպո», «Խաթաբալա», Շիրվանզադեի «Նամուս», «Պատվի համար», Դեմիրճյանի «Քաջ Նազար», Նաիրի Զարյանի «Վրեժ», Շիլլերի «Ավազակներ», Ծերեթելու «Կինտո» և այլն։

Այստեղ են աշխատել ռեժիսորներ Վ. Գասպարյանը, Համո Բաղդասարյանը, Ա. Աղաջանյանը, նկարիչ Արշալույս Չիֆլիկյանը և ուրիշներ։

1944 թվականից գործել է հայկական դրամատիկական խումբ (ապա՝ մշակույթի տան հայկական թատերախումբ)։

## Տես նաև

* Թբիլիսիի Պետրոս Ադամյանի անվան պետական հայկական դրամատիկական թատրոն
* Թբիլիսիի պատանի հանդիսատեսի հայկական թատրոն

## Ծանոթագրություններ

Կատեգորիա:Վրաստանի հայկական թատրոններ
Կատեգորիա:Ախալցխայի շենքեր և կառույցներ
Հան Բո Ռիմ

**Հան Բո Ռիմ** (ի ծնե՝ Կիմ Բո Ռիմ, ), հարավկորեացի դերասանուհի։

## Ֆիլմագրություն
### Հեռուստասերիալներ

### Ֆիլմեր

### Այլ շոուներ

### Տեսահոլովակ

## Ծանոթագրություններ

## Արտաքին հղումներ
* Han Bo-reum at KeyEast 
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Ցանկապատային իգուանա

**Ցանկապատային իգուանա** կամ **փշավոր իգուանա** (), մողեսների կարգի իգուանայինների ընտանիքի ցանկապատային իգուանաների ցեղին պատկանող մողեսի տեսակ։

Շատ նման է ցանկապատային իգուանաների ցեղին պատկանող մյուս մողեսներին։ Համարվում է ձվակենդանածին կենդանատեսակ։ *Ցանկապատային իգուանա* անվանումը ստացել է այն պատճառով, որ բնակվում է քարե կամ փշաթփային ցանկապատներում։

## Տարածվածություն
Տարածված է Հյուսիսային Ամերիկա մայրցամաքի արևելյան մասում։ Համարվում է Հյուսիսային Ամերիկայի Չիուաուա անապատի էնդեմիկ մողեսի տեսակ։

Ապրում է Ամերիկայի Միացյալ Նահանգների Տեխաս և Նյու Մեքսիկո նահանգներում։ Մեքսիկայում տարածված է Դուրանգո, Չիուաուա և Կոաուիլա նահանգներում։

Լինում է տվյալ տարածքների չոր, քարքարոտ և ավատոզ տափաստանային տեղանքներում։

## Նկարագրություն
Խոշոր չափի մողես է։ Մարմնի երկարությունը կազմում է 50 սմ։ Ունի խայտաբղետ գունավորում՝ գեղեցիկ մետաղական փայլով կապտականաչ և դարչնագույն մարմին։

Մաշկը թեփուկապատ է։ Կողավոր թեփուկների հետին եզրերին կան փշիկներ, սակայն ավելի արտահայտիչ են պոչի վրայինները։

## Ծանոթագրություններ

Կատեգորիա:Մողեսներ
Կատեգորիա:Թեփուկավորներ
Կատեգորիա:ԱՄՆ-ի կենդանական աշխարհ
Կատեգորիա:Մեքսիկայի կենդանական աշխարհ
Սպոտտեդ Լեյք

**Սպոտտեդ Լեյք** (՝ «Բծավոր լիճ»), լիճ, որը գտնվում է Կանադայում՝ Բրիտանական Կոլումբիայում։ Տեղաբնիկ ժողովուրրդներից օկանագանները լիճն անվանել են Կլիլուկ։

## Տեղագրություն և բնական հատկություններ
Սպոտտեդ Լեյքը գտնվում է Բրիտանական Կոլումբիայում , Օսույուս (Osoyoos) քաղաքի մոտ, ոչ հեռու ԱՄՆ-ի սահմանից։ Լճի ջուրը հարուստ է տարատեսակ հանքանյութերով և օժտված է աշխարհում ամենակոնցենտրացված մագնեզիումի սուլֆատով, կալցիումով և նատրիումով, ինչպես նաև արծաթով և տիտանով։ Ամառային շոգ օրերին, ջրի գոլորշիացման ժամանակ, լճի մակերևույթի վրա գոյանում են անթիվ արտասովոր ձև ունեցող բծեր, որոնք կախված եղանակային պայմաններից, կարող են ներկվել տարբեր գույներով։ Միևնույն ժամանակ բացվում են հանքանյութերի կղզիներ, ծածկված ամուր կեղևով, որոնց վրայով կարելի է քայլել։ Լճի ջուրը օժտված է բուժական հատկություններով ուժեղ թերապևտիկ ազդեցությամբ։

## Առասպել
Օկանագայի բնիկ հնդկացի բնակչությունը հավատում է, որ լիճը ստեղծվել է վերին ուժերի օգնությամբ, քանի որ այն օժտված է բուժիչ հատկություններով։ Գոյություն ունի հին առասպել այն մասին, որ Կլիլուկը դադարեցրել է կանադական բնիկ հնդկացի ցեղերի միջև ընթացող տևական պատերազմը։ Որոշված հարձակումից առաջ ցեղերը պետք է անցնեին լիճը։ Տեղափոխման ժամանակ նրանք լվացրել են իրենց վերքերը լճի ջրով և վերքերը միանգամից առողջացել են։ Դա էլ բերել է հնդկացիներին այն մտքին, որ եթե վերքերը այդքան հեշտությամբ առողջանում են, ապա ինչ իմաստ ունի դրանք հասցնել, այսինքն վիրավորել։

## Պատկանելիության պատմություն
Լիճը և շրջակա տարածքը փաստացի չի պատկանել կանադական բնիկ հնդկացի բնակչությունը։ 40 տարի այն պատկանել է մասնավոր սեփականատեր՝ Էռնեստ Սմիթին։ 1979 թվականին, երբ Սմիթը փորձեց լճի վրա կառուցել սպա-առողջարան, բնիկ ժողովուրդը փորձեց վերագնել Կլիլուկը, որպեսզի պահպանի այն որպես սրբատեղի։

Ավելի քան 20 տարի, Սպոտտեդ Լեյքի անդադար վերագնման փորձերից հետո, 2001 թվականի հոկտմեմբերի վերջին կնքվեց պայմանագիր։ 22 հեկտար հողը վաճառվեցին 720 000 $:

Ներկա պահին հատուկ պարսպապատումը խանգարում է մարդկանց մոտենալ լճի ափերին, քանի որ տեղի հնդկացի ցեղերը թույլ չեն տալիս սպիտակներին մոտենալ իրենց սրբությանը։ Դրա համար անհրաժեշտ է ստանալ ավագների թույլտվությունը, ինչը այնքան էլ հերթ չէ։ Բծավոր լիճը կարելի է տեսնել՝ կանգնելով մայրուղու վրա, ինչպես և ամեն օր վարվում են հարյուրավոր զբոսաշրջիկներ։

## Հետաքրքիր փաստեր
* Տեղի բնակիչները Սպոտտեդ Լեյք լճի ցեխը կիրառում են կավագործության մեջ։
* Սպոտտեդ Լեյք լճի օգտակար հանածոները օգտագործվել են Առաջին համաշխարհային պատերազմի ժամանակ, քանի որ այն օգտագործվել է զինզմթերքի արտադրության մեջ։
* Երբ ջերմաչափի սանդղակը բարձրանում է մինչև 43 աստիճան, լիճը մակերևույթին գոյացնում է 365 փոքրիկ լճակներ՝ տարվա օրերի քանակով։
* Լճի ջուրը խմելու համար պիտանի չէ, նրա մեջ չի կարելի լողալ, այնտեղ ձուկ չկա, բնակվում են միայն որոշ միկրոօրգանիզմներ։
* Ձմռանը և գարնանը Սպոտտեդ Լեյքը նման է սովորական լճի։

## Ծանոթագրություններ

## Արտաքին հղումներ
* http://lifeglobe.net/entry/1060
* http://amazingmeridian.ru/2011/04/kliluk-canada.html 
* http://animalspace.net/asnature/45-pyatnistoe-ozero-kliluk.html 
* http://www.canadaway.ru/post/kliluk-lake.html 

Կատեգորիա:Աղի լճեր
Կատեգորիա:Անհոսք լճեր
Կատեգորիա:Կանադայի լճեր
Կատեգորիա:Կանադայի տեսարժան վայրեր
Կատեգորիա:Հյուսիսային Ամերիկայի լճեր
Մամիկոն Ասլանյան

**
**Մամիկոն Լևուշի Ասլանյան''' (), ՀՀ տեղական ինքնակառավարման համակարգի գործիչ, Վանաձորի քաղաքապետ։

## Կենսագրություն
Ծնվել է Լոռու մարզի, Սպիտակի շրջանի Սարամեջ գյուղում։ 
### Կրթություն
* 1990 թվականին Ոսկե մեդալով ավարտել է Վանաձորի Վահան Տերյանի անվան թիվ 5 միջնակարգ դպրոցը։ 
* 1991-1996 թվականներին սովորել և ավարտել է Երևանի պետական համալսարանի իրավագիտության ֆակուլտետը, ստացել իրավաբան-իրավագետի որակավորում։
### Աշխատանքային և հասարակական գործունեություն
* 1996-1998 թվականներին ծառայել է ՀՀ զինված ուժերում որպես վաշտի հրամանատարի տեղակալ, պահեստազորի սպա է։ 
* 1998-1990 թվականների աշխատել է Վանաձորի Պատանի բնասերների փորձակայանում որպես բանվոր։
* 1990-1991 թվականներին աշխատել է Վանաձորի թիվ 5 միջնակարգ դպրոցում որպես լաբորանտ։ 
* 1998-1999 թվականներին դասավանդել է Վանաձորի Մխ. Գոշ համալսարանում։
* 1999 թվականին աշխատել է Վանաձորի քաղաքապետարանում որպես իրավաբան։ 
* 1999-2007 թվականներին աշխատել է Սպիատակ քաղաքի նոտարական գրասենյակում որպես պետական նոտար։ 
*  2007 թվականից մինչև օրս աշխատում է ՀՀ Արդարադատության նախարարության Լոռու մարզի Վանաձորի նոտարական տարածքի նոտար։ 
* 2012-2014 թվականներին եղել է ՀՀ Նոտարական պալատի նախագահ, ՀՀ Արդարադատության նախարարությանը կից Հանրային խորհրդի անդամ։ 
* «Մաշտոց կրթամշակութային կենտրոն» հասարակական կազմակերպության անդամ է։ 
Մի շարք մասնագիտական հոդվածների և հրապարակումների հեղինակ է։

## Պարգևներ
* «Մաշտոց կրթամշակութային կենտրոն» հասարակական կազմակերպության կողմից 2015 թվականին պարգևատրվել է «Ամենայն Հայոց կաթողիկոս Վազգեն Առաջին» մեդալով։

## Ծանոթագրություններ

Կատեգորիա:1973 ծնունդներ
Կատեգորիա:Դեկտեմբերի 24 ծնունդներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:ՀՀԿ անդամներ
Կատեգորիա:Հայ քաղաքական գործիչներ
Կատեգորիա:Վանաձորի քաղաքապետներ
Girl (ալբոմ, Ֆարել Վիլյամս)

**GIRL**, ամերիկացի երգիչ և երաժշտական պրոդյուսեր Ֆարել Ուիլյամսի երկրորդ ստուդիական ալբոմը, թողարկված 2013 թվականի մարտի 3-ին, Black Lot Music և Columbia Records լեյբլնոերվ։ Ալբոմի «Happy» սինգլը արժանացել է «Օսկարի» (ավելի լավ Անճոռնի ես 2 ֆիլմի սաունթրեքն էր)։ Ալբոմը գլխավորել է տարբեր երկների հիթ-շքերթներ, ներառյալ ԱՄՆ-ինը և Մեծ Բրիտանիայինը։ Ալբոմի ձայնագրմանը մասնակցնել են տարբեր հայտնի երաժիշտներ, ինչպիսիք են Մայլի Սայրուսը, Ջասթին Թիմբրլեյքը, Daft Punk և Ալիշա Քեյը։

## Երգացանկ

## Մասնակիցներ
Ֆարել Ուի -վոկալ, պրոդյուսեր
Քելլի Օսբորն - բեք վոկալ ("Marilyn Monroe")
Ջաթն Թիմբրլեյք - վոկալ("Brand New")
Timbaland - beatboxing ("Brand New")
Մայլի Սայրուս - վոկալ("Come Get It Bae")
Daft Punk - բեք վոկալ ("Gust of Wind")
Francesco - էլեկտրոնային կիթառ ("Gust of Wind")
Ջո Ջո - վոկալ ("Freq")
Ալիշա Քեյ - վոկալ ("Know Who You Are")
Tori Kelly - վոկալ 
Leah LaBelle - վոկալ 
### Շաբաթվա չարթեր

### Տարեվերջյան չարթեր

## Թողարկման պատմություն

## Ծանոթագրություններ

## Արտաքին հղումներ
* Официальный сайт Фаррелла Уильямса

Կատեգորիա:2013 ալբոմներ
Կատեգորիա:Անգլալեզու ալբոմներ
Էլ Կալա (ազգային պարկ)

**Էլ Կալա** (), ազգային պարկ Ալժիրի հյուսիսարևելյան մասում։

Էլ Կալա ազգային պարկում կան մի քանի լճեր (այդ թվում Տոնգա լիճը, որը սակայն կապ չունի Տոնգա թագավորության հետ), ինչպես նաև Միջերկրական ծովի ավազանի եզակի էկոհամակարգ։ Արգելոցը ստեղծվել է 1983 թվականին, իսկ 1990 թվականին ՅՈՒՆԵՍԿՕ-ի կողմից ճանաչվել է որպես կենսոլորտային տարածք։ Պարկի տարածքում ավտոճանապարհի (Ալժիրյան մայրուղի) կառուցման վտանգ կա, որը մեծ վտանգ կհասցնի արգելոցի հազվագյուտ կենդանիներին և բույսերին։ Այդ հարցը քննարկվում է, կա այլ առաջարկ` շրջանցել պարկի տարածքը։

## Արտաքին հղումներ
* Национальный парк Эль-Кала на UNESCO.org
* Информация о парке на UNEP-WPMC 
*  Петиция за сохранение парка 
*  Сайт о парке с картой 

Կատեգորիա:Ալժիրի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1983 հիմնադրված բնության հատուկ պահպանվող տարածքներ‎
Մագդեբուրգի ջրային կամուրջ

մինի
մինի|Մագդեբուրգի կամուրջով ջրանցքների միացման քարտեզը
**[[Մագդեբուրգ]]ի ջրային կամուրջ** (), երկու կարևոր ջրանցքները՝ Էլբա-Հավելը և Միջգերմանականը միավորող ջրային կամուրջ Գերմանիայում, որով իրականացվում է հաղորդակցումը արդյունաբերական շրջանի հետ։

Կամուրջը գտնվում է Մագդեբուրգի կենտրոնից 10 կմ հյուսիս։ Էլբայի աջ ափին, կամրջի մոտ գտնվում է Հոենվարտե բնակավայրը։

կամրջի երկարությունը կազմում է 918 մետր։

Այսպիսի կամրջի կառուցման միտքն առաջին անգամ արտահայտվել է դեռևս 1919 թվականին, իսկ 1938 թվականին պատրաստ էին Ռոտենզե նավամբարձիչը և կամրջասյուները։ Սակայն Առաջին և Երկրորդ համաշխարհային պատերազմների ժամանակ շինարարությունը հետաձգվեց։ Սառը պատերազմի սկզբում՝ Գերմանիայի բաժանումից հետո ԳԴՀ կառավարությունն անորոշ ժամանակով հետաձգում է շինարարությունը։ Գերմանիայի վերամիավորումից հետո կամրջի կառուցումը նորից է դառնում առաջնային խնդիր։

Շինարարությունն սկսվեց 1997 թվականին և ավարտվեց վեց տարի անց՝ 2003 թվականի հոկտեմբերին։ Նրա վրա ծախսվել է մոտ կես միլիարդ եվրո, 68000 մ³ բետոն և 24000 տ պողպատ։

Կամուրջն այժմ միացնում է Բեռլինի ներքին նավահանգիստը Ռեյնեի նավահանգիստների հետ։ Մինչ կամրջի կառուցումը նավերն ստիպված էին ռոտենզևյան ջրարգելակով, Էլբայով և «Նիգրիպպ» ջրարգելակով կատարել քսան կիլոմետրանոց կեռման։

## Բնութագիր
* Ընդհանուր երկարությունը - 928 մ (690 մ ցամաքի վրա, 228 մ՝ ջրի վրա)
* Հունի լայնությունը - 34 մ
* Խորությունը - 4,25 մ
* Առավելագույն սյունամեջը - 106 մ
* Օգտագործված նյութերը - մոտ 68000 մ³ բետոն և 24000 տ պողպատ
* Կառուցումն սկսվել է 1997 թվականին, ավարտվել է 2003 թվականին

## Ջրարգելակներ
Էլբա-Հավել ջրանցք նավերի իջեցման համար կառուցվել է երկակի ջրարգելակ։ կամրջի մյուս ծայրին Ռոտենզե նավամբարձիչն օգտագործվում է Միջգերմանական ջրանցք իջնելու համար։

## Ծանոթագրություններ

## Արտաքին հղումներ
* Ֆոտոռեպորտաժ 

Կատեգորիա:Ջրային կամուրջներ
Կատեգորիա:Գերմանիայի կամուրջներ
Ֆոկոն դը Բարսելոնետ

**Ֆոկոն դը Բարսելոնետ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Բարսելոնետ կանտոնի կազմի մեջ։ Կոմունայի շրջանը՝ Բարսելոնետ։

Համայնքի INSEE կոդ՝ 04086։

## Բնակչություն
Համայնքի բնակչությունը 2008 թվականին կազմում էր 305 մարդ։

## Տնտեսություն
2007 թվականի տվյալներով 185 աշխատունակ տարիքի մարդկանցից (15-64 տարեկան) 137-ը տնտեսապես ակտիվ էին, 48-ը անգործ (ակտիվության ցուցանիշը 74,1 %, 1999 թվականին եղել է՝ 71,9%)։ 137 աշխատունակ բնակիչներից 136-ը աշխատում էին (72 տղամարդ և 64 կին), անաշխատանք էր 1 կին։ 48 անգործ մարդկանցից 16-ը աշակերտներ կամ ուսանողներ են, 17-ը թոշակառու, 15-ը չէին աշխատում այլ պատճառներով։

## Տեսարժան վայրեր
* Ծխական եկեղեցի Սենտ Էտյեն (XI դար), վերակառուցվել է XVII դարում
* Արևային ժամացույց (1878 թվական)
* Սեն Ժան դը Մատա մենաստան, որը հիմնադրվել է տրինիտարիստների կողմից՝ 1675 թվականին։
* Սուրբ Իոննա, Սուրբ Աննա մատուռներ

## Պատկերասրահ

Պատկեր:FR-04-Faucon-de-Barcelonnette.JPG|Ֆոկոն դե Բարսելոնետ
Պատկեր:Faucon - Mairie -046.jpg|Մըրիյա
Պատկեր:Faucon - Tour de l'Horloge -044.jpg|Ժամացույցով աշտարակ
Պատկեր:Faucon - Eglise Saint-Etienne -047.jpg|Սենտ Էտյեն եկեղեցի


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Օլիվեր Հարթ

**Օլիվեր Սայմոն Դ’Արսի Հարթ** (, ), բրիտանացի տնտեսագետ, ներկայումս աշխատում է ԱՄՆ-ում, Հարվարդի համալսարանի տնտեսագիտության պրոֆեսոր։ 2016 թվականին ֆինն տնտեսագետ Բենգթ Հոլմսթրյոմի հետ արժանացել է Տնտեսագիտության բնագավառում Նոբելյան մրցանակի։

## Կենսագրություն
Ծնվել է Մեծ Բրիտանիայում հանրահայտ բժիշկ Ֆիլիպ Մոնթեգյու Դ’Արսի Հարթի (, 1900— 2006) ընտանիքում։

Ավարտել է Քեմբրիջի համալսարանի Արքայական քոլեջը (մաթեմատիկայի բակալավր, 1969), Ուորիք համալսարան (տնտեսագիտության մագիստրոս, 1972) և Փրինսթոնի համալսարան (PhD՝ տնտեսագիտության գծով, 1974):

1974 թվականից մինչև 1984 թվականն աշխատել է Մեծ Բրիտանիայում (սկզբում՝ Քեմբրիջի համալսարանի Չերչիլ քոլեջում, ապա՝ Լոնդոնի տնտեսագիտական դպրոցում)։

1984 թվականին տեղափոխվել է ԱՄՆ, որտեղ սկզբում դասավանդել է Մասաչուսեթսի տեխնոլոգիական համալսարանում, իսկ 1993 թվականից սկսած՝ Հարվարդի համալսարանում։ 2000 թվականից մինչև 2003 թվականը գլխավորել է Հարվարդի տնտեսագիտական ֆակուլտետը։

## Գիտական նվաճումներ
Օլիվեր Հարթի հետազոտությունները նվիրված են պայմանագրերի տեսությանը, ֆիրմայի տեսությանը, կորպորատիվ ֆինանսներին և իրավունքի տնտեսագիտական վերլուծոթյան հարցերին։

### Մենագրություններ
* *Hart O. S.* Firms, Contracts, and Financial Structure. — Oxford: Oxford University Press, 1995.

### Առավել հանրահայտ աշխատանքներ
* *Grossman S. J., Hart O. S.* An Analysis of the Principal-Agent Problem  // *[[Econometrica]]*. — 1983. January. — pp.&nbsp;7–46.
* *Hart O. S.* The Market Mechanism as an Incentive Scheme // *Bell Journal of Economics*. — 1983. Autumn. — Vol. 14. — pp.&nbsp;366–382.
* *[[Гроссман, Сэнфорд|Grossman S. J.]], Hart O. S.* The Costs and Benefits of Ownership: A Theory of Vertical and Lateral Integration // *[[Journal of Political Economy]]*. — 1986. August. — pp.&nbsp;691–719.
* *Hart O. S., Moore J. H.* Incomplete Contracts and Renegotiation // *Econometrica*. — 1988. July. — Vol. 56, No. 4.
* *Hart O. S., Moore J. H.* Property Rights and the Nature of the Firm // *Journal of Political Economy*. — 1990. — Vol. 98, No. 6.
* *Hart O. S., [[Шлейфер, Андрей|Shleifer A.]], Vishny R. W.* The Proper Scope of Government: Theory and an Application to Prisons // *[[Quarterly Journal of Economics]]*. — 1997. — Vol. 112, No. 4. — pp.&nbsp;1126–1161.
* *Hart O. S., Moore J. H.* Contracts as Reference Points // *Quarterly Journal of Economics*. — 2008. February. — pp.&nbsp;1–48.

## Ծանոթագրություններ

## Արտաքին հղումներ
* Պաշտոնական էջը NBER կայքում

Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Բրիտանական ակադեմիայի թղթակից-անդամներ
Կատեգորիա:Բրիտանացի տնտեսագետներ
Կատեգորիա:Հարվարդի համալսարանի դասախոսներ
Կատեգորիա:Հրեա նոբելյան մրցանակակիրներ
Կատեգորիա:Փրինսթոնի համալսարանի շրջանավարտներ
Կատեգորիա:Քեմբրիջի համալսարանի շրջանավարտներ
Կացուդոն

**Կացուդոն** (), եվրոպաճապոնական խոհանոցի մսային ուտեստ, դոմբուրիի ամենահայտնի տարատեսակ։ Ուտեստի անվանումը կազմված է 2 բառից՝ տոնկացու (խոզի կոտլետ) և դոմբուրի (ուտեստ, որը կազմված է մի մեծ ափսե բրնձից՝ վրան խավարտ)։

Մեկ բաժինը ներառում է մի ափսե բրինձ և լավ տապակած խոզի թակած կոտլետ։ Կոտլետը կարելի է նախապես թաթախել ձվի մեջ կամ էլ պատրաստելուց հետո վրան սոուս լցնել։ Ուտեստին կարելի է ավելացնել նաև բանջարեղեն և տարբեր համեմունքներ։

Կան կացուդոնի շրջանային տարբեր տարատեսակներ՝ նագոյական միսոկացու(դոն) () «կարմիր մսով» ( ակա միսո), օկայամական դեմիկացու(դոն) () ֆրանսիական դեմիգլաս սոուսով և այլն։

## Մշակույթում
Կացուդոնը հայտնի է աշակերտների և ուսանողների շրջանում՝ «հաղթել» բառը ( կացու) համահունչ է ուտեստի անվան հետ և այդ պատճառով քննություններից առաջ վերջիններս կացուդոն են ուտում։

Ճապոնիայում քաղաքային մի լեգենդ է տարածված՝ ըստ որի հանցագործն անպայման կմեղանչի, եթե մի ափսե կացուդոն ուտի ոստիկանական տեղամասում կամ հարցաքննությունների սենյակում։

## Պատկերասրահ

醤油カツ丼(SK）.jpg|Կացուդոն՝ սոյայի սոուսով և կանաչ սոխով
Chicken katsudon by avlxyz.jpg |Հավով կացուդոն
Egg katsudon with green leek.jpg |Խոզի կացուդոն


## Ծանոթագրություններ

Կատեգորիա:Ճապոնական խոհանոց
Կատեգորիա:Մսային ուտեստներ
Կատեգորիա:Ուտեստներ բրնձից
Սամվել Պետրոսյան (նկարիչ)

**Սամվել Բարդուղի Պետրոսյան** (), հայ գեղանկարիչ, մանկավարժ։ Հայաստանի նկարիչների միության անդամ (1971)։ Հայաստանի արվեստի վաստակավոր գործիչ (2009)։

## Կենսագրություն
Սամվել Բարդուղի Պետրոսյանը ծնվել է Երևանում։ 1960 թվականին ավարտել է Երևանի գեղարվեստի ուսումնարանը, 1961-1966 թվականներին սովորել է Երևանի գեղարվեստա-թատերական ինստիտուտում։ 1970 թվականից դասավանդել է Երևանի Փանոս Թերլեմեզյանի անվան գեղարվեստի ուսումնարանում, 1991-2007 թվականներին եղել է ուսումնարանի տնօրենը։ 1971 թվականից եղել է Հայաստանի նկարիչների միության անդամ, 1987-1991 թվականներին՝ քարտուղարը։

## Ստեղծագործություններ
Պետրոսյանի բնանկարներին, դիմանկարներին, նատյուրմորտներին, կրոնական, պատմական թեմաներով մոնումենտալ հորինվածքներին բնորոշ են վավերականությունը, խորհրդանշային միջոցները։
* «Արագիլներ», 1992, մասնավոր հավաքածու, Բեյրութ
* «Դեպի երկիր», 2001
Ավետարանական և աշխարհիկ թեմաներով նկարաշարեր է ստեղծել Դեթրոյթի Սուրբ Սարգիս (1977, 15 պատկեր) և ԱՄԷ Շարջա քաղաքի Սուրբ Գրիգոր Լուսավորիչ (1998, 11 պատկեր) եկեղեցիների համար։

## Ցուցահանդեսներ
Անհատական ցուցահանդեսներ է ունեցել Երևանում (1965), Բեյրութում (1992), Նյու Յորքում (1994) և այլուր։

## Պարգևներ
* Հայաստանի արվեստի վաստակավոր գործիչ, 2009

## Ընտանիք
* Հայր՝ Բարդուղ Պետրոսյան
* Քույր՝ Ալվարդ Պետրոսյան
* Դուստր՝ Շուշան Պետրոսյան
* Որդի՝ Բարդուղ Պետրոսյան

## Ծանոթագրություններ

## Արտաքին հղումներ
* Սամվել Պետրոսյան 

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀՀ արվեստի վաստակավոր գործիչներ
Կատեգորիա:Հայ գեղանկարիչներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Անդաուի կամուրջը (գիրք)

**Անդաուի կամուրջը** (), ամերիկացի գրող Ջեյմս Ա. Միչեների գիրքը 1956 թվականի հունգարական հեղափոխության խրոնիկայից է։ Միչեները 1950-ական թվականներին ապրում էր Ավստրիայում այն ժամանակ, երբ փախստականների մեծ հոսքը հեռանում էր երկրից։ Գիրքը Միչեների լրագրողական գրքերից է (նրա 9-րդ կամ 10-րդ տպագրված գիրքը) և ավելի կարճ է, քան էպիզոդիկ վեպերը, որ գրվել են հետագա 30 տարիների ընթացքում։ Ամբողջ գիրքը պատմական իրադարձություն է` ականատեսների հետ զրույցի հիման վրա։ Պատմվում է պատմական դեմքերի կամ իրական կերպարներ հանդիսացող մարդկանց մասին, որոնց անունները փոխված են գուցե իրենց կամ ընտանիքի անվտանգության համար։ Պատմությունը սովորեցնում է ապստամբությունից առաջ և դրանից հետո հունգարական հասարակության տարբեր հատվածների փորձը:Ապստամբությանը մասնակցում էին ուսանողներ, բանվորներ, զինվորներ, ոստիկանության գաղտնի աշխատակիցներ և սովորական քաղաքացիներ։ Գիրքը ընթերցողին տանում է դեպի Բուդապեշտի փողոցներ որտեղ չզինված երիտասարդ մարդիկ էին, գործարանի աշխատողներ, և վատ զինված հունգարական զինվորները կռվում էին խորհրդային տանկերի դեմ։ Այն պատմում է նաև մինչև խորհրդային ուժերի վերադարձը Բուդապեշտի քաղաքացիների ազատության մի քանի օրերի դառը պատմությունը։

Գրվել է իրադարձություններից անմիջապես հետո, երբ դեռ շարունակվում էին գործադուլները։ Այն ընթերցողին տանում է դեպի Սառը պատերազմի միջին շրջանը։
Գրքի անվանումը փաստորեն կապված է ավստրոհունգարական սահմանին` Անդաուին մոտ գտնվող փոքրիկ կամրջի հետ։ Կամուրջը քանդվել է 1956 թվականին խորհրդային զորքերի կողմից։ Այն վերականգնվել է 1996 թվականին՝ որպես հանդուրժողականության և օգնության խորհրդանիշ։

Կատեգորիա:1957 գրքեր
Կատեգորիա:1957 ոչ գեղարվեստական գրքեր
Զենոբիան Արաքսի ափին

**«Զենոբիան Արաքսի ափին»** (),  ֆրանսիացի նկարիչ, ակադեմիզմի և սալոնային կերպարվեստի կարկառուն ներկայացուցիչ Ուիլյամ Բուգրոյի վրձնին պատկանող նկար։ Այս ստեղծագործությունը նկարիչի կողմից ստեղծվել է 1850 թվականին։ Ներկա դրությամբ նկարը պահպանվում և ցուցադրվում է Ֆրանսիայի արվեստի ակադեմիայում։

## Պատմական ակնարկ
Նկարում պատկերված է Մեծ Հայքի թագուհի Զենոբիա Իբերիացին։ Վերջինս պատմության մեջ հայտնի է Կոռնելիոս Տակիտոսի «Աննալներ» գրքի։

Զենոբիա Իբերիացին Հայաստանի թագուհին էր  մեր թվարկության 51-53 թվականներին և մեր թվարկության 54-55 թվականներին։ Ամուսինը Հայաստանում դրածո թագավոր Հռադամիզդն էր։  Զենոբիան Իբերիայի թագավորության Փարնավազների դինաստիայի արքայադուստրն էր։

Հռադամիզդ (ծնված և մահացած թվականներն անհայտ), դրածո թագավոր Մեծ Հայքում 51-53 թվականներին։ Վիրքի Փարսման թագավորի որդին։ Գահակալել է Հռոմեական և իբերական ուժերի օգնությամբ։ 52 թվականին, անկարող դիմադրել Հայոց թագավոր Տրդատ Ա-ին, փախել է Վիրք։

## Նկարագիր
Այսպիսի սյուժեով նկար ստեղծել Ուիլյամ Բուգրոյին պատվիրել է Փարիզի Գեղեցիկ արվեստների ազգային բարձրագույն դպրոցը։ Պատվերն ընդունելուց հետո Բուգրոն սկսում է կտավի ստեղծումը 1850 թվականին։

«Զենոբիան Արաքսի ափին» նկարում քսանվեցամյա Ուիլյամ Բուգրոն անմահացրել է այն ողբերգական պատումը, որը պատահել է Զենոբիայի հետ։

53 թվականի ձմռանը, երբ Տրդատ Ա առժամանակ գտնվում էր Պարթևաստանում, Հրադամիզդը ներխուժել է Մեծ Հայք, սակայն, պարտություն կրելով հայերից, դարձյալ ճողոպրել է Վիրք։

Փախուստի ճանապարհին, հղի Զենոբիան խնդրեց Հռադամիզդին սպանել իրեն՝ ամոթալի գերությունից խուսափելու համար։ Ամուսինը սրով հարվածել է նրան ու նետել Արաքսի ջրերը, սակայն Զենոբիան փրկվել է։ Զենոբիայի կիսամեռ մարմինը գտել են տեղի հովիվներն ու նրան տարել են Տրդատ Ա-ի մոտ։ Այս իրադարձությունը գրի է առել Տակիտոսը։

## Գրականություն
* Crespelle Jean-Paul, Les Maîtres de la belle époque, Paris, 1966
* Adhémar Hélène [sous la direction de], Chronologie Impressionniste: 1803—1905, Paris, 1981
* Gaudieri Alexander V. J. — Burollet Thérèse — Atkinson Tracy, William Bouguereau 1825—1905 [cat. exp.], Paris, 1984
* Lobstein, Dominique, Les Salons au XIXe siècle. Paris, capitale des arts, Paris, 2006
* Бугро. Альбом. Издательство «Белый город», Москва. Автор текста А.Шестимиров

## Ծանոթագրություններ

## Արտաքին հղումներ
* Զենոբիան Արաքսի ափին

Կատեգորիա:1850 նկարներ
Կատեգորիա:Ուիլյամ Բուգրոյի նկարներ
Կատեգորիա:Լեգենդներ
Կատեգորիա:Մերկ տղամարդկանց պատկերով նկարներ
Հին անգլերեն

**Հին անգլերեն** կամ **անգլո-սաքսոներեն** (), 5-6-րդ դարերում Անգլիան նվաճած ցեղերի՝ անգլերի, սաքսերի, յուտերի լեզուն։ Սա անգլերենի զարգացման հին շրջանն է, որը ներառում է զարգացման սկզբից մինչև 11-րդ դարի վերջերը։ Ունի գրավոր հուշարձաններ։ Մինչ 9-րդ դարն օգտագործվել է ռունական գիրը, ապա՝ անգլո-սաքսոնական գիրը, որը 9-րդ դարի լատինական գրի ձևափոխությունն է։ Նրանում կա ռունագիր երկու նշան։ Պահպանվել են այս գրով գրված ոտանավորներ և արձակ գործեր։

Այս լեզվով խոսում էին Անգլիայում, հարավային և արևելյան Շոտլանդիայում՝ վաղ Միջնադարում։ Լեզուն Անգլիա են բերել անգլո-սաքսոնյան ցեղերը ենթադրաբար 5-րդ դարի կեսերին. առաջին հին անգլերեն գրական գործը թվագրվում է 7-րդ դարի կեսերով։ 1066 թվականին Նորմանդական նվաճումից հետո, հին անգլերենը որոշ ժամանակահատվածով փոխարինվում է անգլո-նորմաներենով, որը ֆրանսերենի ազգակից լեզու է, հին անգլերենը սկսում է ձևափոխվել միջին անգլերենի։

Հին անգլերենը ձևավորվել է անգլո-ֆրիզերեն կամ հյուսիսծովյան գերմանական բարբառներից, որոնցով սկզբնապես խոսում էին գերմանական ցեղերը՝ անգլերը, սաքսերը ու յուտերը։ Անգլիայում անգլո-սաքսոներենի գերակշռման հետ նրանց լեզուն փոխարինեց հռոմեական Բրիտանիայի լեզուներին՝ կելտական լեզու ընդհանուր բրիտոներենին և լատիներենին, որը Հռոմեական նվաճման արդյունք էր։ Հին անգլերենն ուներ չորս հիմնական բարբառ, որոնք հիմնականում կապված էին անգլ-սաքսոնական թագավորությունների հետ՝ մերսյան, նորթումբրյան, քենթիշ և  արևմտասաքսոնական բարբառները։ Հենց արևմտյան սաքսոներենի հիման վրա էր ձևավորվել է հին անգլերեն գրական լեզուն, այն դեպքում, երբ միջին և ժամանակակից անգլերեն լեզուները ձևավորվել են մերսյան բարբառի հիման վրա։ Անգլիայի արևելյան և հյուսիսային  հատվածները սկանդինավյան իշխանության հետևանքով մեծ ազդեցություն են կրել հին նորվեգերենից։

Հին անգլերենը երևմտագերմանական լեզուներից մեկն է, որը շատ մոտ է հին ֆրիզերենին և հին սաքսոներենին։ Ինչպես մյուս գերմանական լեզուները, այն շատ տարբեր է ժամանակակից անգլերենից. ժամանակակից անգլերենով խոսողները չեն կարողանում հասկանալ այն։ Հին անգլերենի քերականությունը նման է ժամանակակից գերմաներենի քերականությանը՝ գոյականները, ածականները, դերանուններն ու բայերը ունեն շատ թեքումային վերջավորություններ և ձևեր, բառերի դասավորությունն ավելի շարժուն է։

## Ծանոթագրություններ

Կատեգորիա:Անգլերեն
Անգլո-ֆրիզյան լեզուներ

**Անգլո-ֆրիզյան լեզուներ**, ֆրիզների, անգլերի և Հյուսիսային ծովի ափերին բնակված արևմտագերմանական այլ ցեղերի խոսվածքների խումբը։ Ֆրիզների և անգլո-սաքսերի՝ մինչև 6-րդ դարը գոյություն ունեցած մերձավորությունները որոշակիորեն նպաստել է անգլերենի և ֆրիզերենի նկատելի առնչակցությանը։ Սրանք հատկապես մոտ են հնչյունաբանական համակարգով և բառապաշարով, որով էլ նրանք հեռանում են գերմաներենից։

Այնուամենայնիվ, չնայած ընդհանուր ծագման՝ անգելերնն ու ֆրիզերենը հետագայում սկսում են տարբերվել, հիմնականում՝ անգլերենի վրա հին նորվեգերենի և նորմանդական ֆրանսերենի, իսկ ֆրիզերենի վրա՝ հոլանդերենի և ցածր գերմաներենի ազդեցությամբ։ Արդյունքում՝ ֆրիզերենն այսօր շատ ընդհանրություններ ունի հոլանդերենի և ցածր գերմանական բարբառների հետ, իսկ անգլերենը՝ ռոմանական և հյուսիս-գերմանական լեզուներին։

## Դասակարգում
Անգլո-ֆրիզյան լեզուները դասակարգվում են՝
* Անգլո-ֆրիզյան ճյուղ
** Անգլիական լեզուներ
*** Անգլերեն
*** Շոտլանդերեն
*** Յոլա և ֆինգալերեն (երկուսն էլ մեռած են)
** Ֆրիզերեն
*** Արևմտաֆրիզերեն
*** Զատերլանդյան ֆրիզերեն
*** Հյուսիսային ֆրիզերեն

## Համեմատություն
Մեկից մինչև տաս թվականների տարբերությունները անգլո-ֆրիզյան լեզուներում՝

## Ծանոթագրություններ

Կատեգորիա:Արևմտագերմանական լեզուներ
Մալաթիայի գրչության կենտրոն

**Մալաթիայի գրչության կենտրոն**, միջնադարյան հայ հոգևոր և մշակութային կենտրոն։

## Պատմություն
13-րդ դարում կենտրոնում գործել են դպրապետ Վասիլ Մելիտենեցին, Սիմեոն արքեպիսկոպոսը, Արիստակես րաբունապետը, Անանիա դպիրը, Գրիգոր կազմարարը։ 1438 թվականին Դավիթ աբեղան այստեղ ընդօրինակել է Գանձարան, 1493 թվականին Սահակ կրոնավորը, որն աշխատել է Մալաթիայի եպիսկոպոսանիստ Ս. Լուսավորիչ վանքում, ընդօրինակել է Ավետարան։

## Ձեռագրեր

Կենտրոնում ստեղծված մեզ հայտնի հնագույն ձեռագիրը (Երևանի Մատենադարան, ձեռագիր N 3784) ընդօրինակել է Թովմաս Գրիչը՝ 1057 թվականին։ Հարուստ նկարազարդված այս ձեռագիրը Փոքր Հայքի շրջանում ստեղծված մի քանի ձեռագրերի հետ մանրանկարչական ինքնատիպ ուղղություն է ներկայացնում։ Հայտնի են 1092, 1125, 1137 թվականներին Մալաթիայում հունարենից հայերեն թարգմանված մի շարք վարքեր։

Գրչության կենտրոնի մեզ հասած վերջին ձեռագրերից են 1577 թվականին (գրիչ՝ Գրիգոր), 1590 թվականին (գրիչ՝ Մարտիրոս), 1650 թվականին (գրիչ՝ Հովհաննես) ընդօրինակած մատյանները (Մատենադարան, ձեռագիր 9471, 1253, 1856)։

## Ծանոթագրություններ

## Գրականություն

* Հայերեն ձեռագրերի հիշատակարաններ, Ե-ԺԲ դդ., աշխատասիր. Ա. Մաթևոսյան, Երևան, 1988։

Կատեգորիա:Զարգացած միջնադարի հայկական դպրոցներ
Կատեգորիա:Ուշ միջնադարի հայկական դպրոցներ
Նգոնի լեզու

**Նգոնի** կամ **անգոնի լեզու**, աֆրիկյան լեզուն, պատկանում է բանտու լեզուների հարավարևելյան խմբին։ Խոսում են Տանզանիայում, Մոզամբիկում և Մալավիում։ Այն նգոնի ժողովրդի լեզուներից մեկն է, որոնք առաջացել են Հարավային Աֆրիկայում տարածված նգունի ժողովրդից։ Լեզուն նգունի լեզուների ենթախմբի անդամ է, հաճախ համարվում է զուլուի բարբառ։ Նգոնիները խոսում են նաև չևա, տումբուկա և նսենգա լեզուներով։

## Ծանոթագրություններ

Կատեգորիա:Տանզանիայի լեզուներ
Կատեգորիա:Մոզմաբիկի լեզուներ
Կատեգորիա:Մալավիի լեզուներ
Դիեգո Վելասկեսի կտավների ցանկ

300px|մինի|աջից|Դիեգո Վելասկես «Ինքնանկար»
Իսպանացի գեղանկարիչ **[[Դիեգո Վելասկես]]ի** ժառանգությունը ներառում է բազմաթիվ դիմանկարներ, կտավներ ընտանեկան, պատմական, կրոնական և միֆական սյուժետներով։ Ներքևի ցուցակում ներկայացված կտավները, որոնք ստեղծվել են Վելասկեսի կողմից 1617-1660-ական թվականներին, բաժանված են շրջանների՝ կապված նրա գտնվելու վայրի և գործունեության հետ. նա Սևիլյայում ուսում է ստացել, ապա Մադրիդում ծառայել է Ֆիլիպ IV-ին՝ որպես թագավորական գեղանկարիչ։

Աշխարհի 11 երկրների (Ավստրիա, Բրազիլիա, Մեծ Բրիտանիա (Անգլիա, Շոտլանդիա), Հունգարիա, Գերմանիա, Իռլանդիա, Իսպանիա, Իտալիա, Ռուսաստան, ԱՄՆ և Ֆրանսիա) թանգարաններ պահպանում են Վելասկեսի բոլոր աշխատանքները։ Նրա կտավների ամենամեծ քանակությունը գտնվում է Պրադո թանգարանում (Մադրիդ) (մոտավորապես 50 աշխատանք). այն հիմնականում ընդգրկում է արքայական ընտանիքի պատմությունը։ Վիեննայի Արվեստի պատմության թանգարանում պահվում են իսպանացի արքաների նվերները իրենց ավստրիացի բարեկամնրին։ Վելասկեսի աշխատանքներից պահվում են նաև Վելլիգնտոնի թանգարանում, Լոնդոնի ազգային պատկերասրահում, Դրեզդենի պատկերասրահում, Նյու Յորքի Մետրոպոլիտեն թանգարանում և Բոստոնի կերպարվեստի թանգարանում։ Էրմիտաժում գտնվում են նկարչի երեք գեղանկար, որոնցից մեկը ունի վիճելի ատրիբուցիա։

Դիեգո Վելասկեսի կտավների ատրիբուցիայի խնդիրը մինչև օրս համարվում է ամենաբարդ խնդիրներից մեկը։ Եթե 1883 թվականին արվեստաբան և կերպարվեստ հետազոտող Չարլզ Բոյդ Քըրթիսը ատրիբուտացրեց 228 կտավ, ապա նրա գործընկեր Խոսե Լոպես-Ռեյը 1979 թվականին՝ 123 կտավ (1996-ին նա ցուցակին ավելացրեց ևս մեկը), իսկ արվեստաբան Ջոնաթան Բրաունը 1986 թվականին՝ միայն 98 կտավ։ Արվեստանոցում նրա աշակերտները վրձնել են Վելասկեսի կտավների բազմաթիվ օրինակներ. նրանցից կարելի է առանձնահատուկ նշել Խուան Բաուտիստ Մարտինես դե Մասոյին։

1999 թվականին լույս տեսած նկարչի կատալոգը ցուցակի ստեղծման գլխավոր աղբյուրն է հանդիսացել։ Այն Միգել Մորանա Տուրինիի և Իսաբել Սանչես Քեվերոդի «Վելասկես. ամբողջական կատալոգ» () գիրքն է, որտեղ ընդգրկված են նկարչի 123 կտավներ։ Կտավները համարակալված են ճիշտ այնպես, ինչպես կատալոգում։

Ցանկում տեղ են գտել նաև այնպիսի նկարներ, որոնք ներառված չեն եղել կատալոգում։ Այդ կտավները ներառվել են ժամանակակիչ ամենահայտնի փորձագետներ Խոսե Լոպես Ռեյի և Ջոնաթան Բրաունի աշխատություններում։ Ցանկում տեղ են գտել նաև որոշ կտավներ, որոնք հայտնաբերվել և ատրիբուտացվել են վերջին տարիներին։ Վիճելի ատրիբուցիաներով կտավները ընդգծված են մուգ սև գույնով։

## Ցանկ
### Սևիլյական շրջան (1617—1622)

### Մադրիդյան առաջին շրջան (1622—1629)

### Առաջին ուղևորությունը Իտալիա (1629—1630)

### Մադրիդյան երկրորդ շրջան (1631—1648)

### Երկրորդ ուղևորությունը Իտալիա (1649—1651)

### Մադրիդյան երրորդ շրջան (1651—1660)

## Նշումներ

## Ծանոթագրություններ

Կատեգորիա:Դիեգո Վելասկեսի նկարներ
Կատեգորիա:Նկարների ցանկեր
Անդալուզերեն

**Անդալուզերեն, անդալուզյան իսպաներեն** կամ **անդալուզյան բարբառ** (իսպաներեն՝ *andaluz*), իսպաներենի այն խոսվածքների ամբողջությունը, որով խոսում են անդալուզցիները Հարավային Իսպանիայում։ Խոսում են Անդալուզիայում, Սեուտայում, Մելիլյայում և Ջիբրալթարում։ Այն, երևի թե իսպաներենի ամենաառանձնացած հարավային տարբերակն է, շատ առանձնահատկություններով տարբերվում է նաև ստանդարտ իսպաներենից։ Անդալուզիայի մեծաքանակ բնակիչների պատճառով, անդալուզերենը Իսպանիայում ամենատարածված բարբառներից է։

Անդալուզիայից իսպանացիների Ամերիկա և այլուր մեծաքանակ գաղթի պատճառով, ամերիկյան իսպաներենի բարբառները շատ մոտ են արևմտյան անդալուզյան իսպաներենին։ Իսպաներենի շատ տարբերակներ՝ կանարյան իսպաներենը, կարիբյան իսպաներենը և այլ լատինամերիկյան իսպաներենի բարբառներ համարում են, որ հիմնված են անդալուզյան բարբառի հիման վրա։

## Ծանոթագրություններ

Կատեգորիա:Ռոմանական լեզվախումբ
Կատեգորիա:Իսպանիայի լեզուներ
Սոնգ Հյե Ռիմ

**Սոնգ Հյե Ռիմ** (հանգըլ՝ 성혜림; ), հյուսիսկորեացի դերասանուհի, ավելի հայտնի է որպես Կիմ Ջոնգ Իլի կանանցից մեկը։

## Վաղ կյանք և կրթություն
Սոնը ծնվել է Չհանյոնում, երբ Կորեան Ճապոնիայի ղեկավարության տակ էր գտնվում։ 1955 թվականին ընդունվել է Փյոնյանի ֆիլմերի ակադեմիան, բայց հաջորդ տարի թողեց այն, քանի որ հղի էր իր դստրով։ Հետագայում նա նորից ընդունվեց և ավարտեց այն, ֆիլմային առաջնաելույթը ունեցել է 1960 թվականին։ Նա դարձավ 1960-ականների հայտնի դերասանուհիներից մեկը, նկարահանվելով «Օնջոնլյոն» (հանգըլ՝ 온정령) և «Բեկ Իլ Հոն» (հանգըլ՝ 백일홍) ֆիլմերում։

Նրա մասին տեղեկությունների մեծ մասը պատմել է նրա քույրը՝ Սոնգ Հյո Ռանը։ Նրա նախկին ընկեր Կիմ Յոն Սոնգը հրատարակել է նրա հիշատակին նվիրված «Ես Սոնգ Հյե Ռիմի ընկերն եմ» գիրքը, ըստ որի նա և նրա ընտանիքը տասը տարով ուղարկվել էին համակենտրոնացման ճամբար, հետո նա իմացավ Հյե Ռիմի գաղտնիքը, որը դարձավ նրա երեխաների և ծնողների մահվան պատճառ, իսկ նրա ամուսնուն տարան և նրան այլևս չտեսավ մինչ այն ժամանակ, երբ նա չորոշեց փախչել Հարավային Կորեա 2003 թվականին։

## Անձնական կյանք
Հյե Ռիմը սկսել է հանդիպել Կիմ Ջոնգ Իլի հետ 1968 թվականին, առաջին ամուսնու հետ բաժանվելուց հետո։ Ըստ տեղեկությունների նա Ջոնգ Իլի առաջին կիննն է։ 1971 թվականին ծնել է Կին Ջոնգ Նամին, ով պետք է դառնար Կիմ Ջոնգ Իլի պաշտոնի ժառանգորդը։ Երեխայի ծնունդը մինչև 1975 թվականը գաղտնի է պահվել Կիմ Իլ Սոնգից։

## Անկում և մահ
Վաղ 1980-ականներից սկսած նա մեկնում էր Մոսկվա բուժման համար։ 1996 թվականին լուրեր էին պտտվում, որ նա գնացել է արևմուտք, բայց Հարավային Կորեայի ներկայացուցիչները հերքել են այդ լուրերը։ Մահացել է 2002 թվականի մայիսի 18-ին։ Կարծիք կա, որ մահացել է Մոսկվայում։

## Ծանոթագրություններ

* 
* 
* 

## Արտաքին հղումներ
* ''L.A. Times'' piece on Song's childhood friend

Կատեգորիա:Հյուսիսկորեացի դերասանուհիներ
Կատեգորիա:Տրոեկուրովյան գերեզմանատանը թաղվածներ
Լա Բաստիդ դե Սերու (այլ կիրառումներ)

**Լա Բաստիդ դե Սերու**, կարող է վերաբերել՝
* Լա Բաստիդ դե Սերու - համայնք Ֆրանսիայում
* Լա Բաստիդ դե Սերու - կանտոն Ֆրանսիայում
Լա Պաս (այլ կիրառումներ)

**Լա Պաս**, կարող է վերաբերել՝
* Լա Պաս - քաղաք Բոլիվիայում, դե ֆակտո (դե ֆակտո) երկրի մայրաքաղաքը
* Լա Պաս - դեպարտամենտ Արգենտինայում, Կատամարկա պրովինցիայի կազմում
* Լա Պաս - բնակավայր Ուրուգվայի հարավարևելյան մասում, Կանելոնես դեպարտամենտում
* Լա Պաս - բնակավայր Ուրուգվայի հարավարևելյան մասում, Կոլոնիա դեպարտամենտում
Լա Ռիոխա (այլ կիրառումներ)

**Լա Ռիոխա**, կարող է վերաբերել՝
* Լա Ռիոխա - արգենտինական Լա Ռիոխա նահանգի մայրաքաղաքը
* Լա Ռիոխա - պրովինցիա Արգենտինայի արևմտյան հատվածում
Լա Սալ շրջան (այլ կիրառումներ)

**Լա Սալ շրջան**, կարող է վերաբերել՝
* Լա Սալ շրջան - ԱՄՆ Լուիզիանա նահանգի 64 վարչական միավորներից մեկը
* Լա Սալ շրջան - ԱՄՆ Տեխաս նահանգի 254 վարչական միավորներից մեկը
Լա Վալե (այլ կիրառումներ)

**Լա Վալե**, կարող է վերաբերել՝
* Լա Վալե - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
* Լա Վալե - քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում
Լաբիրինթոս (այլ կիրառումներ)

**Լաբիրինթոս**, կարող է վերաբերել՝
* Լաբիրինթոս - բազմաթիվ, խճճված միջանցքներով բարդ կառույց
* Լաբիրինթոս - 1995 թվականին Հայֆիլմ, «Բումերանգ պրոդուկսիոն», «ԿՖԱՍ-ստուդիո1», «Սիրենա-ֆիլմ» ստուդիաներում նկարահանված հայկական ֆիլմ
Լաբիրինթոսում վազողը (այլ կիրառումներ)

**Լաբիրինթոսում վազողը**, կարող է վերաբերել՝
* Լաբիրինթոսում վազողը - Ջեյմս Դաշների առաջին գիրքը «Լաբիրինթոսով վազողը» շարքից
* Լաբիրինթոսում վազողը - 2014 թվականին նկարահանված ֆանտաստիկ ֆիլմ
Լաեկվեռե (այլ կիրառումներ)

**Լաեկվեռե**, կարող է վերաբերել՝
* Լաեկվեռե - գյուղական ավան Էստոնիայի Լյաենե-Վիրումաա նահանգի Լաեկվեռե շրջանում
* Լաեկվեռե - շրջան Էստոնիայի Լյաենե-Վիրումաա նահանգում
Լազեր (այլ կիրառումներ)

**Լազեր**, կարող է վերաբերել՝
* Լազեր - օպտիկական քվանտային գեներատոր, մոնոքրոմատիկ կոհերենտ լույսի աղբյուր՝ լուսային ճառագայթի բարձր ուղղորդվածությամբ
* Լազեր - քարթվելական ընտանիքի ժողովուրդ
Լաիմյալա (այլ կիրառումներ)

**Լաիմյալա**, կարող է վերաբերել՝
* Լաիմյալա - գյուղ Էստոնիայի Սաարեմաա նահանգի Լաիմյալա շրջանում
* Լաիմյալա - շրջան Էստոնիայի Սաարեմաա նահանգում
Լալիո (այլ կիրառումներ)

**Լալիո**, կարող է վերաբերել՝
* Լալիո - կոմունա Իտալիայի Լոմբարդիա մարզի Բերգամոյի գավառում
* Լալիո - կոմունա Իտալիայում, տեղակայված է Լոմբարդիա մարզում, մտնում է Կոմո գավառի ենթակայության տակ
Լալվար (այլ կիրառումներ)

**Լալվար**, կարող է վերաբերել՝
* Լալվար - լեռ Լոռու մարզում, Վիրահայոց լեռների ամենաբարձր գագաթը
* Լալվար - գետ Լոռու մարզում, Դեբեդի ձախ վտակը
Լադիգի (այլ կիրառումներ)

**Լադիգի**, կարող է վերաբերել՝
* Լադիգի - գյուղ Ռուսաստանի, Սմոլենսկի մարզի Ռուդնյանսկի շրջանի կազմում
* Լադիգի - գյուղ Ուկրաինայի Խմելնիցկիի մարզի Ստարոկոնստանտինովի շրջանում
Լաբրադոր (այլ կիրառումներ)

**Լաբրադոր**, կարող է վերաբերել՝
* Լաբրադորի թերակղզի - Հյուսիսային Ամերիկայի հյուսիս–արևելքում
* Լաբրադոր - միներալ պլագիոկլազների խմբից
Սիեռա դե լաս Կիխադաս

**Սիեռա դե լաս Կիխադաս** (), ազգային պարկ Արգենտինայի Սան Լուիս նահանգի կենտրոնում։ Հիմնադրվել է 1991 թվականին։ Պարկի մակերեսը կազմում է 73 533 հա։

Պարկը գտնվում է Հնէաբանության տարածքում, հայտնի է իր քարացածությամբ և 120 միլիոն տարի առաջ գոյություն ունեցած դինոզավրերի հետքերով։

Պարկի արևմտյան սահմանով հոսում է Դեսագուադերո գետը։


0025Sierra de las Quijadas.JPG|Կանյոն ազգային պարկում
Geoffroys Cat.jpg|Ժոֆֆրուայի կատու


## Ծանոթագրություններ

Կատեգորիա:Արգենտինայի ազգային պարկեր
Կատեգորիա:Համաշխարհային ժառանգության նախնական ցանկ
Կատեգորիա:Կատեգորիա ԲՊՀՄ II
Կատեգորիա:1991 հիմնադրումներ Արգենտինայում
Կատեգորիա:1991 հիմնադրված բնության հատուկ պահպանվող տարածքներ‎
Լիդսի համալսարան

**Լիդսի համալսարան** (), Մեծ Բրիտանիայի ամենամեծ համալսարաններից մեկը։ Ունի 7.500 մշտական աշխատող և ավելի քան 32.000 ուսանող` ցերեկային ուսուցմամբ։ Մտնում է բրիտանական համալսարանների լավագույն տասնյակում թե' գիտահետազոտական աշխատանքի ծավալով, թե' ուսանողների քանակով։ 2006 թվականից ամենամեծ թվով դիմորդներ ունեցող անգլիական համալսարանների հնգյակում է։ Համալսարանը մտնում է «կարմիր աղյուսից համալսարանների» և «Ռասել» միավորման մեջ։ 2014-2015 ուստարում համալսարանի եկամուտը կազմել է  £639.6 միլիոն, որից £66.7 միլիոնը` գիտահետազոտական դրամաշնորհից ու պայմանագրերից։ Գտնվում է Լիդսի կենտրոնի հարևանությամբ։

## Պատմություն
250px|մինի|ձախից|Պարկինսոնի մասնաշենքը
Համալսարանը ստեղծումը սերտորեն առնչվում է Լիդսի` որպես տեքստիլ և արդյունաբերական կենտրոնի զարգացման հետ։ Մինչև 19-րդ դարը Անգլիայում գործել է 4 համալսարան Օքսֆորդիում, Քեմբրիջում, Լոնդոնում և Դարհեմում։ Բացի աշխարհագրական սահմանափակումներից` այս համալսարաններն ունեին նաև կրոնական սահմանափակում. պատկանում էին անգլիկան եկեղեցուն։ Ի հակադրություն դրա` Լիդսում, Բիրմինգհեմում, Լիվերպուլում և Մանչեստրում բացվեցին բարձրագույն ուսումնական հաստատություններ, որոնք տեղադրված էին արտադրական կենտրոններում և չունեին կրոնադավանական սահմանափակումներ։

1831 թվականին Լիդսում բացվում է Բժշկության դպրոց։ 1874 թվականին բացվում է Յորքշիրի գիտական քոլեջը, որում դասավանդվում էին փորձարարական ֆիզիկա, մաթեմատիկա, աշխարհագրություն, երկրաբանություն, քիմիա` ներառյալ քիմիական ներկերը (առարկան կարևոր նշանակություն ուներ տեքստիլ արդյունաբերության համար)։ 1887 թվականին քոլեջը միացվում է Բժշկության դպրոցին։ Հաջորդ տարի Յորքշիրի քոլեջը Լիվերպուլի և Մանչեստրի համանման համալսարանների հետ միանում է թագուհի Վիկտորյայի համալսարանին։ 1904 թվականին Էդուարդ VIII-ի հրամանով Լիդսի մասնաճյուղի հիման վրա ձևավորվում է Լիդսի համալսարանը։

## Ժամանակակից կարգավիճակ
Ներկայումս Լիդսի համալսարանը Մեծ Բրիտանիայի լավագույն ուսումնական հաստատություններից մեկն է այնպիսի բնագավառներում, ինչպիսիք են էլեկտրոնիկան, սննդի արդյունաբերությունը, քաղաքային նախագծումը, տրանսպորտը, ներկանյութերի քիմիան, անգլերենի և օտար լեզուների դասավանդումը։

## Նշանավոր դասախոսներ և շրջանավարտներ
Լիդսի համալսարանում դասավանդել են ֆիզիկոս, Նոբելյան մրցանակի դափնեկիր Ուիլյամ Հենրի Բրեգը, Ջոն Թոլքինը, բանաստեղծ, թարգմանիչ Ջեֆրի Հիլլը։ Համալսարանի շրջանավարտներից են Ջեֆ Հունը (պաշտպանության նախարար), Ռոդերիկ Լայնը (Բրիտանիայի դեսպանը ՌԴ-ում), Մարկ Նոպֆլերը (կիթառահար), Ջեկ Ստրոն (արտաքին գործերի նախարար), Վոլե Շոյինկան (գրականության Նոբելյան մրցանակի դափնեկիր), Պիրս Սելերսը (աստղագնաց)։ Ներկայումս մասնավորապես այնտեղ են աշխատում սոցիոլոգ, պրոֆեսոր Զ. Բաումանը, փիլիսոփայության պրոֆեսոր Պիտեր Սայմոնսը։

## Ծանոթագրություններ

## Արտաքին հղումներ
* Լիդսի համալսարանի պաշտոնական կայքը

Կատեգորիա:Մեծ Բրիտանիայի համալսարաններ
Մայքի Լոպես

**Միգել "Մայքի" Լոպես** (, ), ամերիկացի ֆուտբոլիստ, կիսապաշտպան։ Հանդես է գալիս ամերիկյան «Նյու Յորք Սիթի» ֆուտբոլային ակումբի կազմում։ Հանդես է եկել նաև ԱՄՆ-ի երիտասարդական հավաքականում։

## Ակումբային կարիերա
### «Սպորտինգ Սիթի»
2013 թվականի հունվարի 17-ին Լոպեսը պայմանագիր է կնքել ամերիկյան ՄԼՍ-ը ներկայացնող «Սպորտինգ Սիթի»-ի հետ։ Թիմի կազմում իր նորամուտը Լոպեսը նշել է 2013 թվականի մայիսի 29-ին՝ «Դես Մենիս»-ի դեմ խաղում։ Հանդիպումն ավարտվել է 2-0 հաշվով։

### «Նյու Յորք Սիթի»
2016 թվականի հունվարի 26-ին Միգել Լոպեսը տեղափոխվել է «Նյու Յորք Սիթի»։

Թիմի կազմում իր դեբյուտը նա նշել է 2016 թվականի մարտի 6-ին՝ «Չիկագոյի» դեմ խաղում, որն ավարտվել է 4-3 հաշվով։

## Վիճակագրություն

## Ծանոթագրություններ

## Արտաքին հղումներ
* Էջը ՄԼՍ-ի պաշտոնական կայքում

Կատեգորիա:Ամերիկացի ֆուտբոլիստներ
Կատեգորիա:Նյու Յորք Սիթիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հորդանանյան արաբերեն

**Արաբերեն լեզվի հորդանանյան դիալեկտ** կամ **հորդանանյան արաբերեն** (), արաբերեն լեզվի արևելյան բարբառներից մեկը, որը ընդհանրացվում է սիրիա-պաղեստինյան արաբերենի հետ։

Չնայած սրա, ըստ որոշ հետազոտողների՝ այնուամենայնիվ հորդանանյան արաբերեը համարվում է սիրիա-պաղեստինյան արաբերենից անկախ։

Հորդանանյան արաբերենը համարվում է Հորդանանի թագավորության պաշտոնական լեզուն՝ օգտագործվում է պետական փաստաթղթերում և քաղաքացիական բնակչության շրջանակներում՝ որպես առօրյա լեզու։

Արաբերենի այս դիալեկտը կիրառական է միայն քաղաքային բնակչության շրջանում, քանի որ գյուղերում խոսում են բացառապես տեղական բարբառներով։

Հորդանանյան արաբերենը ունի երեք հիմնական տարատեսակներ՝ քաղաքային, գյուղական և բեդվինյան։

## Պատմություն
Արաբերեն բանավոր լեզուն հարյուրամյակների ընթացքում մշտապես ենթարկվել է փոփոխության, սակայն գրավոր լեզուն մնացել է նույնը։

Պատճառն այն է, որ արաբերենով է գրված սուրբ Ղուրանը, որի տեքստը փոփոխման ենթակա չէ։

Հորդանանյան արաբերենի հնչույթային կազմի կայունությունը պայմանավորված է հիմնականում խոսքի վանկատման առանձնահատկությամբ՝ այն հանգամանքով, որ խոսքում հնչույթը մշտապես գտնվում է նախորդ հնչույթի և իր սեփական ձայնավորումների շրջապատում, ինչը բացառում է հնչույթների անմիջական հարադրումը և սահմանափակում հնարավոր հնչյունափոխությունները։

Հորդանանի թագավորությունում գրական արաբերենի ուսումնասիրությունը գերազանցապես հիմնված է արաբական լեզվաբանական ավանդույթի սկզբունքների վրա։ 16-18–րդ դարերում ստեղծվում են քերականության և ոճաբանության ուսումնական ձեռնարկներ (հաճախ հին տրակտատների հիման վրա), կատարվում են բառարանագրական որոշ աշխատանքներ։

## Տես նաև
* Թունիսյան արաբերեն
* Եգիպտական արաբերեն

## Ծանոթագրություններ

## Գրականություն
* 

Կատեգորիա:Արաբերենի բարբառներ
Կատեգորիա:Հորդանանի լեզուներ
Բերձոր (այլ կիրառումներ)

**Բերձոր** անունը կարող է վերաբերել՝
* Բերձոր՝ քաղաք Արցախի Հանրապետության Քաշաթաղի շրջանում, հանդիսանում է շրջանի վարչական կենտրոնը (ներկայում գտնվում է Արցախում տեղակայված Ռուսաստանի Դաշնության զինված ուժերի խաղաղապահ ստորաբաժանման ենթակայության ներքո),
* Բերձոր՝ գյուղ Արևմտյան Հայաստանում, Էրզրումի վիլայեթի Դերջանի գավառակում։
Բերյոզա (այլ կիրառումներ)

**Բերյոզա**, կարող է վերաբերել՝
* Բերյոզա - գետ Կամչատկա թերակղզի՝ Ռուսաստանում
* Բերյոզա - գյուղ Ուկրաինայի Վոլինի մարզի Ռատնովի շրջանում
* Բերյոզա - քաղաքատիպ ավան Ռուսաստանի Սամարայի մարզի Սամարա քաղաքային օկրուգի կազմում
* Բերյոզա - քաղաք Պոլեսեյում, Յասելդա գետի վրա
Բերյոզովայա (այլ կիրառումներ)

**Բերյոզովայա**, կարող է վերաբերել՝
* Բերյոզովայա - գետ Ռուսաստանում, հոսում է Կեմերովսկի շրջանում
* Բերյոզովայա - գետ Ռուսաստանում, հոսում է Կեմերովսկի շրջանում
* Բերյոզովայա - գետ Ռուսաստանում, հոսում Վոլգոգրադի մարզում
* Բերյոզովայա - գետ Կամչատկա թերակղզու հյուսիսարևելյան մասում
* Բերյոզովայա - գետ Կամչատկայի երկրամաս՝ Ռուսաստանի հյուսիս-արևմուտքում
Բերնա (այլ կիրառումներ)

**Բերնա**, կարող է վերաբերել՝
* Բերնա - գյուղ Արևմտյան Հայաստանում, Կիլիկիայի Հալեպի նահանգում
Բերնաու (այլ կիրառումներ)

**Բերնաու**, կարող է վերաբերել՝
* Բերնաու - կոմունա Գերմանիայում, գտնվում է Բրանդենբուրգում
* Բերնաու - քաղաք Գերմանիայի Բավարիա երկրամասում
Հույն-չեռնոգորական հարաբերություններ

**Հույն-չեռնոգորական հարաբերություններ** (, ), դիվանագիտական հարաբերությունները Հունաստանի և Չեռնոգորիայի Հանրապետությունների միջև։

Չեռնոգորիայի իշխանության և Հունաստանի թագավորության միջև դիվանագիտական հարաբերությունները հաստատվել են 1881 թվականին։

2006 թվականի հունիսի 13-ին Հունաստանի Հանրապետությունը պաշտոնապես ճանաչել է Չեռնոգորիայի անկախությունը Սերբիայից։ Հունաստանի և Չեռնոգորիայի միջև դիվանագիտական հարաբերությունները հաստատվել են 2006 թվականի դեկտեմբերի 18-ին։

Լինելով միջնույն տարածաշրջանում՝ Հունաստանը և Չեռնոգորիան ներկայումս վայելում են հիանալի դիվանագիտական հարաբերություններ։ Հունաստանի մայրաքաղաք Աթենքում գործում է Չեռնոգորիայի, իսկ Պոդգորիցայում՝ Հունաստանի արտակարգ և լիազոր դեսպանություն։

## Տես նաև
* Չեռնոգորա-գերմանական հարաբերություններ

## Պատկերասրահ

Επίσκεψη ΥΠΕΞ κ. Δ. Δρούτσα σε Μαυροβούνιο - Visit of FM D. Droutsas to Montenegro (5393127570).jpg
Επίσκεψη ΥΠΕΞ Δ. Δρούτσα σε Μαυροβούνιο - Visit of FM D. Droutsas to Montenegro (5395044231).jpg
Επίσκεψη ΥΠΕΞ κ. Νίκου Κοτζιά στο Μαυροβούνιο (25-26.06.2015) (18551080783).jpg


## Ծանոթագրություններ

Կատեգորիա:Հունաստանի երկկողմ հարաբերություններ
Կատեգորիա:Չեռնոգորիայի երկկողմ հարաբերություններ
Դեսպանները (Հոլբայն)

**Դեսպանները** ()՝  Հանս Հոլբայն Կրտսերի 1533 թվականի նկարը։ Նկարը ստեղծվել է Թյուդորների շրջանում։ Կտավը կրկնակի դիմանկար է,  որտեղ կան մի քանի մանրամասն նկարված օբյեկտներ, որոնք բազմաթիվ քննարկումների առիթ են տվել։ Նկարը ներառում է նաև անամորֆոզ պատկերներ։ «Դեսպաններ» ցուցադրվում է Լոնդոնի ազգային պատկերասրահում։

Մոդելներին բնութագրելու համար Հոլբայնը հմտորեն օգտագործել է տարբեր ատրիբուտներ։ Դեսպանները երկու շքեղ հագնված տղամարդիկ են՝ Լոնդոնում Ֆրանսիայի դեսպան Ժան դե Դենտևիլը և եպիսկոպոս Ժորժ դե Սելվը։ Նրանք պատկերված են բազմաթիվ առարկաներով բեռնված բարձր սեղանի առջև։ Առարկաները հուշում են պատկերված մարդկանց կրոնական, մտավոր և գեղարվեստական հետաքրքրությունների մասին։ Ամենատարօրինակը նկարի առաջին պլանում պատկերված երկարավուն, ձգված առարկան է։ Եթե նայել նկարին կողքից, ապա պարզվում է, որ դա գանգ է։

## Ծանոթագրություններ

## Արտաքին հղումներ
*Google ''Art Project'' HQ scan of the painting
*''The Ambassadors'', Zoomable and Annotated, with many details
*Video proposing an explanation as to how the anamorphic projection was made 
*The National Gallery article on the painting
*Essay on the meaning of the painting
*ArtSleuth : ''The Ambassadors'', Rendezvous with Death
*

Կատեգորիա:Հանս Հոլբայն Կրտսերի նկարներ
Կատեգորիա:Դիմանկարներ
Կատեգորիա:1533 նկարներ
Կատեգորիա:Լոնդոնի ազգային պատկերասրահի նկարներ
Կատեգորիա:Նկարներ մահվան մասին